AlexejDobrolubov/national_council_slovak_2010 huggingface dataset:
65. schôdza NR SR - 13.deň - B. popoludní
Dátum: 2022-05-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

125. Pán kolega Beluský, presne tak, jak je nejaký návrh zákona, pri ktorom som a priori proti, nebudem hlasovať ani za jeho zaradenie, ani za zrýchlené, ani za normálne konanie. Proste budem sa ho snažiť zmiesť okamžite zo stola. Ale my tu máme na stole návrh zákona o pomoci rodinám a ja proste svojím hlasovaním nepripustím ani diskusiu ani o tom, že idem vôbec do prvého čítania? Každý tu už kričí, plače, čo sa prijalo, a ešte ani nie sme vo finále, že čo ten zákon proste prinesie, hej? Budú tam ešte nejaké pozmeňováky. A som rád, že si vyvrátil v rozprave tú demagógiu zo strany REPUBLIKA a zo strany poslancov Mazureka a europoslanca Uhríka, čo tu hovorili, pretože tých 9 mil. na IT systém – demagógia. 500 úradníkov, lebo kontrolórov, hej, zaokrúhlene na tom ministerstve alebo akože vytvorenie nového ministerstva – demagógia. Tá parlamentná matematika, no tiež im asi veľmi nejde, pretože si to poznamenal, hej, však akože tých, v úvodzovkách, 16 nadhlasov, hej, bolo ako keby viac dostal tú podporu. Stačilo tam 67 aj tých hlasov, aby ten návrh zákona prešiel. Toľko, nebudem ďalej zdržiavať.
65. schôdza NR SR - 13.deň - B. popoludní
Dátum: 2022-05-24
Poslanec: Kuffa, Filip (-)
Druh vystúpenia: Vystúpenie s faktickou poznámkou

109. Pán kolega Erik Tomáš, nerozumiem tomu, že prečo si nás označil, stranu ŽIVOT, za to, že my hlasovaním za tento návrh zákona sme vlastne proti pádu vlády. Ja by som bol rád, keby si mi vysvetlil technicky a legislatívne, že keď my nezahlasujeme za tento návrh zákona, by som rád, vážne rád vedel, že jak tá vláda teraz padne ako pri tomto hlasovaní. Že keď sa hlasuje proste o vládnych návrhoch zákona, hoc je to aj z dielne ministra financií, rád by som fakt vedel, keby aj ten zákon nedostal podporu, ako padne vláda? Toto je normálne nonsens, ty si sa chytil už ku Mazurekovi a už ste normálne ruka v ruke tu idete. Ďalšia tvoja výtka, podpora dôchodcov, hej, a nemôžeme podporovať rodiny, lebo sú tu aj dôchodcovia, sú tu aj pracujúci ľudia, ktorí nemajú rodiny, ktorí nemajú deti. No keby si chcel vedieť, minulý týždeň ste dávali návrh zákona o trinástom, štrnástom dôchodku, my sme vám hlasovali zaňho, za ten návrh zákona. Čo ty nám tu vykrikuješ teraz, že my nepodporujeme dôchodcov, chceš povedať? Za to, že teraz je tu návrh zákona o podpore rodinám? Však to je, to sa nedá počúvať ani. Tá pomoc na rodinných prídavkoch, lebo toto sa tu vždy omieľa, tak v roku, z roku 2020 na 2021, alebo ´21 na ´22 to bolo 0,38 eura, 38 centov. Vieš, čo sme si my povrávali, čo máme deti? Super, kúpim si jednu plienku naviac mesačne. To je, to je pomoc na rodinných prídavkoch. A ty tu kritizuješ, keď dneska máme 25,88, že to má vzrásť, kritizuješ, že má vzrásť daňový bonus. No ja keď som sa rozprával s pracujúcimi rodičmi, každý túto vec pochváli, keď poviem mu, že proste dostane daňový bonus, a to sa vzťahuje na pracujúcich, tak každý povie: Fúha, super, však to je dobrá podpora. Vy ste sa ocitli v slepej uličke spolu aj s Mazurekom, neviete z toho vycúvať, tak tu teraz proste trepete rozprávky, že kto zahlasuje za ten návrh zákona, že nepodporuje pád vlády. Rozprávkari!
65. schôdza NR SR - 12.deň - A. dopoludnia
Dátum: 2022-05-20
Poslanec: Kuffa, Filip (-)
Druh vystúpenia: Vystúpenie s faktickou poznámkou

130. Ďakujem za slovo. V tej rozprave tu boli spomenuté, bolo tu spomínané to, že 9 miliónov pôjde na nejaké IT systémy, na informačné technológie, a toto sa v podstate pramenilo z toho, že v tej rozprave predtým to kritizoval poslanec Mazurek a dokonca aj stranu Život kritizoval, že ak jak môžme podporiť niečo, kde 9 miliónov ide na informačné systémy, a že za minútu sa to dá vyčítať na Úrade vlády, lebo tam je to zverejnené. Ja som to potom začal tiež hneď dohľadávať, otvoril som si Úrad vlády, hľadal som tabuľku a našiel som to. A naozaj tá položka tam je napísaná „materiálno-technické zabezpečenie" stojí 9 miliónov a neni tam napísané, že informačné technológie alebo nejaký informačný systém. Takže toto bolo čisté zavádzanie z ich strany.
48. schôdza NR SR - 2.deň - B. popoludní
Dátum: 2021-10-20
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

116. Ďakujem za slovo. Tak ja takisto, pán Blcháč, v podstate chcem povedať to, že ste si to sám pomenoval, že naozaj budú rozhodovať o tom mestá a obce, nakoniec možno ste chceli prezentovať viacej Liptovský Mikuláš, ako podporuje v regióne šport, ale v praxi to bude znamenať aj to, že, že prinesie to určitú pomoc vlastne aj pre možné situácie, ktoré, ktoré napríklad nastávali aj teraz v COVID-e, že niektorí prevádzkovatelia sa dostali do veľkých problémov, teda nielen akože za bežných prevádzok, ale aj teraz v COVID-e sú tie situácie určite vyhrotenejšie. Vieme, že mestá a obce majú rôzne zmluvy, rôzne formy zmlúv s prevádzkovateľmi infraštruktúry a častokrát sa dostávajú do problémov v podstate aj športové kluby alebo jednoducho nejaké tímy, napríklad kde, samozrejme, sú aj deti, a nakoniec medzi mestom a prevádzkovateľom sú tie deti, sa stanú nakoniec rukojemníkmi a kvôli nejakým financiám vlastne nastáva problém a tu vlastne budú môcť využiť aj túto možnosť nejakej odpustenie dane v podstate a ten problém sa môže vyriešiť ľahšie. Takže hovorím, že bude to na jednotlivých poslancoch v danom meste, a pevne verím, že sa táto zmena využije.
40. schôdza NR SR - 2.deň - A. dopoludnia
Dátum: 2021-09-17
Poslanec: Kučera, Karol (OĽANO)
Druh vystúpenia: Vystúpenie

182. Ďakujem, pán predsedajúci. Kolegyne, kolegovia, v súlade § 73 zákona o rokovacom poriadku som bol určený za spravodajcu k uvedenému návrhu zákona, tlač 667. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady Slovenskej republiky pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu.
35. schôdza NR SR - 2.deň - C. noc 2
Dátum: 2021-07-25
Poslanec: Kučera, Karol (OĽANO)
Druh vystúpenia: Vystúpenie

54. Ďakujem za slovo. Vážení kolegovia, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením z 23. júna 2021 č. 826 sa uzniesla prerokovať návrh zákona v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 85 ods. 2 zákona o rokovacom poriadku Národnej rady Slovenskej republiky. K návrh zákona zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky uznesením č. 314 z 22. júla 2021 a Výbor Národnej rady Slovenskej republiky pre vzdelávanie, vedu, mládež a šport uznesením č. 95 z 23. júla 2021 zhodne odporúčajú návrh zákona schváliť. Z uznesení výborov nevyplývajú žiadne pozmeňujúce a doplňujúce návrhy. Gestorský výbor odporúča Národnej rade návrh zákona schváliť. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport, gestorský výbor, z 23. júla 2021 č. 96. Týmto uznesením ma výbor poveril, aby na schôdzi Národnej rady Slovenskej republiky som informoval o výsledku rokovania výborov, o stanovisku a návrhu gestorského výboru. Ďakujem, skončil som, otvorte rozpravu.
34. schôdza NR SR - 2.deň - A. dopoludnia - B. popoludní 1
Dátum: 2021-06-30
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

30. Ďakujem za slovo. Ďakujem aj Györgymu za jeho príhovor. Presne si to pomenoval, si myslím. A ja ťa doplním, že aj pán poslanec Pellegrini, teda aj ďalší, ktorí po ňom prídu a budú paradoxne používať vyjadrenia alebo spojenia, ako štát je v troskách, využívajú sa nezákonné rôzne cesty, alebo budú hovoriť o majetkoch dokonca Igora. Človek sa nestačí diviť. To si myslím, že ja vidím úplne opačne. Určite štát bol v troskách, využívali sa nezákonné cesty a majetky a verejné financie končili v daňových rajoch. Opakujú sa po Igorovi, používajú len jeho rétoriku. Čo im došli nápady? Však to je naozaj trápne. Veď musí to vidieť každý. Prekrúcajú, zavádzajú, zneužívajú, čo sa len dá. Zneužívajú COVID pandémiu, testovania, úmrtia, koronavírus - a hovoria o zodpovednosti? Najviac trápne mi príde, že keď pán Pellegrini napríklad bol povedal, že veril tomu, že Igor Matovič raz bude štátnikom. Tak to naozaj je smiešne. Sám pán Pellegrini sa raz verejne vyjadril, že... (Reakcie z pléna.) Dobre, nebudem reagovať už na pána Pell... Pellegrinoho (Pellegriniho, pozn. red.), ale na vás celkovo. (Reakcie z pléna.) Doplním, doplním Györgyho. Budú hovoriť o rozvrate spoločnosti či o dôvere? Teraz, teraz tú dôveru im ľudia ukázali predsa vo voľbách v minulom roku vo februári. Rozvrat štátu si spôsobili sami ich štýlom vládnutia, lobizmu, vratiek do vlastných vreciek a vládnutia zlatých tehličiek našich ľudí, vzniku mafie, ktorá nemá obdobu.
32. schôdza NR SR - 4.deň - A. dopoludnia
Dátum: 2021-06-23
Poslanec: Kučera, Karol (OĽANO)
Druh vystúpenia: Vystúpenie v rozprave

29. Ďakujem za slovo, pán predsedajúci. V súlade s § 73 zákona o rokovacom poriadku som bol určený za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 13. septembra 2021 a gestorský výbor do 14. septembra 2021. Prosím, pán predsedajúci, otvorte všeobecnú rozpravu.
27. schôdza NR SR - 1.deň - B. popoludní
Dátum: 2021-04-30
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

50. Ďakujem za slovo. Myslím si, že na Slovensku neexistuje väčší symbol boja proti korupcii a mafii ako Igor Matovič. O tom niet pochýb. Je prirodzené, že chobotnica pomocou opozície sa bráni. A o čo lepšie sa mohla brániť, keď dostane do rúk takú silnú zbraň, ako je pandémia? O to viac, keď z času na čas alebo aj pravidelne podá ruku k dielu aj niektorý koaličný partner, ktorý myslí len na svoje bodíky. Z môjho pohľadu sa Slovensko držalo v tejto situácii veľmi dobre oproti štátom EÚ; nakoniec si, Igor, tieto štatistiky pomenoval. Dovolím si povedať, že prekonanie pandémie si vyžadovalo človeka a vládu, ktorá bude držať Slovensko nad vodou, ktorá bude prinášať aj odvážne riešenia a, áno, aj nepopulárne na zvládnutie tejto situácie. Igor, chcel by som sa ti poďakovať za všetkých za tvoje nasadenie, za silu, ktorú musíš mať za invektíva, ktoré tu padajú, ktoré si tu už stále počúvame, ktoré musíš zvládať. A o to smutnejšie snáď je, že pani prezidentka toto nedokázala vysloviť ani raz. Igor, ďakujem ešte raz za všetkých. (Potlesk.)
25. schôdza NR SR - 7.deň - B. popoludní - 01.04.2021
Dátum: 2021-04-01
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

164. Ďakujem. Ďakujem ti, Marek, za tvoje vystúpenie. Niekedy mám pocit, že do tejto nešťastnej pandémie sa doslova častokrát neľudsky pridáva pandémia číslo dva v podobe našej opozície. Burcujú, zneisťujú a zavádzajú ľudí svojimi nezmyselnými a ničím nepodloženými výmyslami, len aby boli za pekných, len aby vyťažili na úkor nepopulárnych opatrení. Je to, ako keby sa na nás zjavne valila cunami, my sme sa zo všetkých síl snažili vystavať hrádzu a opozícia sa snaží tú hrádzu stále búrať. Neostáva nám nič iné, len sa snažiť napriek týmto populistom ďalej bojovať. A, Marek, ty si jeden z najväčších bojovníkov. Takže vďaka ti za tvoju prácu a želám aj veľa energie do ďalšieho boja. A to želám, samozrejme, aj už novému predsedovi vlády. Ďakujem. (Potlesk.)
23. schôdza NR SR - 7.deň - A. dopoludnia
Dátum: 2021-02-05
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

194. Ďakujem. Pán minister, všetky tieto právne predpisy najprv, o ktorých si hovoril, sú ony sú, áno, ale sú nedostatočné, sú nedostatočné. Potom dúfam, že nebude dotyčný odborník prepustený z funkcie, keď si si tak rýchlo vedel vybaviť vlastne nové stanovisko. Si spomínal, že máš už nové stanovisko, ktoré to, čo som rozprával, bolo zo včera, neplatí, tak dúfam, že toto sa nestane. Ale idem ďalej, idem ďalej, že ešte si spomínal, že bol ten zákon na základe toho, že nejakému ministrovi alebo neviem, nejakému poslancovi sa stal nejaký úraz ťažký s dieťaťom a on si to vyloboval a on si vyloboval čo teda? Bezpečnosť ihrísk si vyloboval. Akože loboval kvôli tomu, že chce z toho urobiť biznis alebo kvôli tomu, že to dieťa sa mu zranilo, hej? A ďalej SOI-ka kontroluje, áno, robí tie, nemá kapacitu, aby, proste má určitú len kapacitu, aby kontrolovala, ale neodstraňuje tie nedostatky. A takisto si nemyslím, že systém bude kolabovať na tom, lebo tak si to postavil, že bude nám tu kolabovať systém na bezpečnosti detských ihrísk a ak spadneme pod to ako spoločnosť, že budeme vyčíslovať detský život v tomto prípade na 30-tisíc, tak sme naozaj skončili. To je asi tak. Pán Cmorej, prosím vás, doštudujte si, lebo naozaj akože... (Prerušenie vystúpenia predsedajúcim.) Laurenčík, Milan, podpredseda NR SR 195. Prosím, reagujte na predrečníka. Kučera, Karol, poslanec NR SR 196. Ale on reagoval takisto akože nie na mňa, nie na pána... (Prerušenie vystúpenia časomerom.)
23. schôdza NR SR - 7.deň - A. dopoludnia
Dátum: 2021-02-05
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

186. Ďakujem. Tak bolo toho viacej, ďakujem za pripomienky. Možno by som za, asi neodpoviem na všetky, ale začal by som Janou Cigánikovou, pani poslankyňou, že však práve o tom to je, že o tej diskusii, že za prvé teda regulácia ihrísk materských škôl má úplne iný predpis, aký, o ktorom sa tu bavíme. Ale keď sa bavíme teraz o tom, že viacerí ste hovorili o tých firmách dvoch len, tak krásne to vieme upraviť tak, aby, aby ten certifikovaný výrobok spĺňal, samozrejme, tie STN normy, spĺňal tie následné kontroly a vieme to upraviť v zákone. Nebudú to musieť vyrábať len tieto dve firmy. Kľudne si to môžte dať urobiť, čo ja viem, aj z dreva napríklad u nejakého šikovného stolára, ktorý to vyrobí, a dojde SOI-ka na kontrolu a všetko bude v poriadku. Takže nie je to tak. Hej? Nemusíme mať tento bič na seba, keď ho nechceme. No a k pánovi Cmorejovi, možno poviem toľko len, že fakt sa musel, som sa musel zasmiať nad tým, že, že som, som vás nekontaktoval alebo niečo také. Však som vás niekoľkokrát kontaktoval, naopak, vy ste neprejavili záujem. Ešte včera som bol za vami, vy ste neprejavili vôbec záujem o ďalšiu diskusiu ako tú, len tú jednu. Spomenuli ste si, že ste boli na stretnutiach, tak boli ste len na jednom s nami. A snažil som sa naozaj s vami skontaktovať. No a to je čiastočne odpoveď aj na pána Kotlebu teda, že predsa len tá komunikačná chyba tam nastala. Beriem to tak. Je ťažká doba, je málo času, takže to chcem povedať, že, že aj tento zákon naozaj bol možno zobraný veľmi povrchne, si myslím, a málokto to... (Prerušenie vystúpenia časomerom.)
23. schôdza NR SR - 6.deň - B. popoludní
Dátum: 2021-02-04
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

172. Ďakujem. Ďakujem za vašu rozpravu, pán Krajčír, lebo konečne to tu niekto pomenoval naplno, si myslím. Núdzový stav či prihriatie si polievky v rámci pandémie nebolo jediné zneužitie situácie, samozrejme, ktoré či už pán Pellegrini, alebo aj pán Raši spolu na svojich tlačovkách spravili. A chcem teraz vyzdvihnúť tú športovú časť, samozrejme, lebo aj športovú obec zneužívali, športovcov takisto pre svoje politické body. Samozrejme, tvrdili také veci, že fond na podporu športu, napríklad že prepadnú peniaze, 20 miliónov a podobné nezmysly, lebo fond, samozrejme, nemal termín na to, aby musel použiť finančné prostriedky, tak ako tvrdili oni. Ale chcel som naozaj vyzdvihnúť túto, túto rozpravu, lebo naozaj to trebalo pomenovať už naplno. Ďakujem.
23. schôdza NR SR - 2.deň - A. dopoludnia
Dátum: 2021-01-27
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

140. Patrick, ja by som ti chcel pogratulovať k tomuto zákonu. Naozaj z môjho pohľadu je to dielo také, že je to dôkaz toho, že keď niekto sa snaží robiť jednu vec poriadne, tak ju dotiahne dobre dokonca. A ešte navyše si myslím, že o to viac je to dôležité, lebo môže to priniesť zdravie pre občanov, samozrejme, už na každom jednotlivcovi je to, je to zvlášť teda, že jak sa rozhodne nakupovať, ale je to, bude to, bude to určite prínosom, takže gratulácia k tomuto.
16. schôdza NR SR - 6.deň - A. dopoludnia
Dátum: 2020-11-03
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

52. Ďakujem za slovo. Ja nebudem už veľa rozprávať. Ja len v podstate k tomu poviem toľko, že keby to bola naozaj tak horúca téma, ako páni, pán Raši a pán Pellegrini, na tlačovkách uvádzajú a bijú sa do sŕdc a postavia si tam svojich nejakých športovcov, tak asi zrejme by boli aj v tomto pléne teraz a nejak by reagovali a snažili by sa možno svojimi nejakými návrhmi pomôcť tomu. Ale naozaj to vnímam tak, že len vytĺkajú si svoje nejaké body a nič vlastne pre to nespravia.
90. schôdza NR SR - 7.deň - B. popoludní
Dátum: 2023-05-11
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

116. Nie neúplné, ale ja, ja chcem iba krátko na povzbudenie naozaj k tejto tretej hodiny telesnej výchovy. Chcem poďakovať aj tebe, Igor Kašper, samozrejme popri Karolovi, ale, aj, aj ty, čo viem z toho mála, nebol som na všetkých stretnutiach, ale ty si bol tiež ten zapálený športovec pre tretiu hodinu. Prihlásil som sa do faktickej preto, trošku možno aj odbočím, ale keď Maťka Šofranko mala rozpravu a vyzvala nás, že zatelefonujte riaditeľom, tak som išiel len tak, že proste dobre teda, ja som taký poslušný aj poslanec, aj, aj ako dieťa som bol, tak som išiel zavolať jednému riaditeľovi základnej školy, a áno, priznal. Povedal som mu, prosím ťa, aký máš názor, rokujeme o tomto, povedz mi tvoj pohľad, a vraví: "Áno, no bude to navyše práca pre riaditeľov škôl, ale ako, ako myšlienku veľmi schvaľujem túto tretiu hodinu telesnej výchovy." Dokonca povedal, dobre, povedal aj problémy: "Máme malú telocvičňu, budeme spájať triedy." Priznal, že budú to kombinovať s telesnou výchovou aj vonku. Ja som mu na to povedal, že ja som mal najradšej telesné výchovy, keď sme mohli byť vonku, nie v telocvičniach, alebo vtedy ešte jedno obdobie na chodbách. Takže tento riaditeľ ma povzbudil. Priznal, áno, prinesie to prácu, ale vieme sa s tým vysporiadať. A aj ma napríklad potešil, že keď som sa rozprával s učiteľkami prvého stupňa od prvého po štvrtý ročník, tak ony, ony najviac boli za túto tretiu hodinu telesnej výchovy. Takže to len na povzbudenie. Ale hlavne, čo chcem povedať, ten pohyb je naozaj dôležitý. Určite sme všetci sledovali majstrovstvá sveta v hokeji do 18 rokov a meno Juraj Pekarčík, to je chlapec od nás, poznám ho osobne, jeho brata, jeho rodičov. Jasné, nebola tretia hodina telesnej výchovy, ale on keďže sa pohyboval od šiestich rokov, začal hrať hokej a v... (Prerušenie vystúpenia časomerom.)
90. schôdza NR SR - 7.deň - B. popoludní
Dátum: 2023-05-11
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

78. Ďakujem za slovo. Kolega Karol vidno, že si športovec, aj týmto výkonom z tohto miesta a tvojej služby ako poslanca Národnej rady si ukázal svojho športového ducha a zapálenosť pre dobrú vec. Od momentu, ako si ma oslovil pred zhruba troma rokmi aj niektoré kolegyne a kolegov, že či nechceme ísť do tohto tvojho zámeru s treťou hodinou, tak neváhal som ani chvíľu aj ako otec viacerých detí. Keď porovnám už moje dospelé dcéry, najstaršia má 28 rokov a najmladšia, najmladšia má šesť rokov a vidím ten rozdiel v tej generácii starších detí, že koľko pred pár rokmi, vtedy ešte boli tri hodiny telesnej výchovy, keď chodili na základnú školu, vtedy to bolo ešte obdobie, boli už síce mobily, ale nebolo to v takom rozsahu a keď som videl, ako tie moje dve dospelé dcéry koľko času trávili vonku pohybom, bolo to pre nich také prirodzené. Potom tá ďalšia generácia tých mojich troch neplnoletých detí, už prišlo to obdobie mobilov a to je neporovnateľné a mne je veľmi ľúto, mne je veľmi ľúto, ako, ako tie deti, akým lákadlom sú pre nich tie mobily, tablety a keď som doma, koľko úsilia a niekedy aj, aj zvýšenia hlasov musím vyvinúť, aby, aby išli vonku, aby sa pohybovali a ja si myslím, že tretia hodina len k tomu pomôže. A obdivujem tvoj doslova vytrvalostný beh za tie tri roky, nevzdal si sa. Poznám iba časť prekážok, ktoré si musel prekonať, ale naozaj, skláňam pred tebou klobúk ako pred športovcom a tvojou húževnatosťou. Ďakujem. (Potlesk.)